พบมัมมี่อายุราว 3000 ปีที่เมืองลักซอร์ (คลิป)
เมื่อเร็วๆนี้นายคลาลิด อัล-เอนานี รัฐมนตรีว่าการกระทรวงวัตถุโบราณของอียิปต์ ได้ประกาศการค้นพบสุสานโบราณใหม่จำนวน 2 แห่ง โดย 1 ใน 2 นั้นพบมัมมี่อยู่ในสุสานชื่อดราอาบูลนากา (Draa Abul Naga) ตั้งอยู่ใกล้หุบเขากษัตริย์ที่มีชื่อเสียงของอียิปต์ เพราะเป็นสถานที่ฝังพระศพของบรรดาฟาโรห์รวมถึงฟาโรห์ตุตันตามุน ในเมืองลักซอร์,จริงๆ แล้วเมื่อช่วงปี พ.ศ.2523 นักโบราณคดีชาวเยอรมันชื่อเฟรเดอริคา คัมป์ ได้ค้นพบสุสาน 2 แห่งนี้ แต่ครั้งนั้นขุดพบแต่ประตูทางเข้าสุสาน ยังไม่เคยมีการเข้าไปสำรวจภายใน จนกระทั่งล่าสุดนักโบราณคดีชาวอียิปต์ได้เข้าสำรวจต่อและค้นพบมัมมี่ถูกห่อพันด้วยผ้าลินิน โดยคาดว่าจะเป็นข้าราชการ ชั้นสูงหรือบุคคลที่มีอำนาจในยุคราชวงศ์แห่งอาณาจักรใหม่ มีอายุเก่าแก่ราวๆ 3,000 ปี,แม้ว่าจะไม่ปรากฏชื่อเจ้าของสุสาน แต่บนผนังกลับมีชื่อเยฮูตี เมสสลักอยู่ จึงเป็นไปได้ว่าอาจเป็นหลุมศพของบุคคลดังกล่าว หรืออาจเป็นสุสานของนักเขียนชื่อมาอาตีกับภรรยาของเขาชื่อเมฮี เนื่องจากชื่อของทั้งคู่ถูกจารึกไว้บนกรวยเล็กๆ ทำจากดินเผาจำนวน 50 กรวยที่พบในห้องสี่เหลี่ยมของสุสาน นอกจากนี้ ยังพบสิ่งวัตถุโบราณอีกหลายชิ้นในสุสานดังกล่าวอีกด้วย.
ค้นพบสุสานโบราณใหม่จำนวน 2 แห่ง โดย 1 ใน 2 นั้นพบมัมมี่อยู่ในสุสานชื่อดราอาบูลนากา ตั้งอยู่ใกล้หุบเขากษัตริย์ที่มีชื่อเสียงของอียิปต์
มัมมี่,อียิปต์,สุสาน,ฟาโรห์,ลักซอร์,ข่าวทั่วไป